Inwoners pak polisie wat op 'drankverkopers' toeslaan | Maroela Media
Van die konkoksies waarop die polisie beslag gelê het. (Foto: SA Polisie)
Inwoners van 'n buurt in Joubertina het die polisie gepak nadat hulle toegeslaan het op 'n huis waar drank glo verkoop word.
Kapt. Khaya Tonjeni, polisiewoordvoerder in die Oos-Kaap, het gesê lede van die Joubertina-polisie het Vrydag 'n wenk opgevolg oor "onwettige drankkonkoksies" wat by 'n huis in Louterwater verkoop word.
Op die toneel is twee verdagtes in hegtenis geneem en die polisie het beslag gelê op meer as 300 liter van die onwettige brousel.
"Na bewering was die polisielede net op pad om by die toneel te vertrek, toe 'n groep van meer as 100 mense die polisie met klippe bestook en skade aan die polisievoertuig aangerig het," het Tonjeni gesê.
'n Polisievoertuig is in die oproer beskadig. (Foto: SA Polisie)
Die skade aan die polisievoertuig word egter op sowat R50 000 geraam.
Die polisie het bystand ontbied en altesaam nege verdagtes, vyf mans en vier vroue, is op aanklag van openbare geweld in hegtenis geneem. Nog inhegtenisnemings kan moontlik deur die loop van die naweek gedoen word.
Lt.genl. Liziwe Ntshinga, provinsiale polisiehoof, het die voorval ten sterkste veroordeel.
"Ons gaan nie die aaklige voorvalle van geweld teen ons lede duld wanneer hulle hul werk doen nie. Die oppergesag van die reg en diegene wat hul wetlike pligte uitvoer, moet gerespekteer word," het Ntshinga gesê.
Lykmy die mense word dors…!!!
Die Polisie gaan binnekort nog harder pakslae kry, net so die ANC leiers. Suid Afrika is gatvol dat julle ons keer om n inkomste te verdien terwyl ons gebuk gaan onder julle korrupte opgemaakte reels wat net julle pas. Julle is bang om korrupte mense en regte kriminele te arresteer omdat julle seel is van hulle. Suid Afrikaners gaan binnkort besef dat ons meer en magtiger is as julle korrupte spul en ons land terugvat en julle opsluit en die sleutels weggooi. Julle onderwyser wat Polisie baas speel en julle moet oor julle skouers begin kyk
Goeie genugtig! Net toe mens dink mens het alles gesien… Maar dan weereens, dit is Suid-Afrika. Mens kan enigiets verwag.